Qalin tuman «Toshkent» aeroporti faoliyatini cheklab qo‘ydi

Uzbekistan Airpors xabariga ko‘ra, Toshkent aeroportida qalin tuman tufayli - ko‘rish masofasi 150 metrga yaqin - Istanbul-Toshkent yo‘nalishi bo‘yicha THY-368 reysi bortida 259 yo‘lovchi bo‘lgan Turkish Airlines samolyoti belgilangan aeroportga qo‘na olmadi va soat 08:45 da Bishkekdagi muqobil aerodromga jo‘nab ketdi.

 

Air Cairo aviakompaniyasining MSC-771 reysi Sharm-al-Shayx – Toshkent yo‘nalishida ko‘rish imkoniyati yomonligi (200 metr) tufayli Navoiydagi muqobil aerodromga yo‘l oldi. Bortida 172 yo‘lovchi bo‘lgan samolyot soat 09:35 da Navoiy aeroportiga qo‘ndi. 
Toshkent vaqti bilan soat 10:14 da xalqaro aeroportdagi cheklovlar bekor qilindi. Bu soatga kelib ko‘rish masofasi 2000 metrga yaqinni tashkil etgan. 
Turkish Airlines’ning THY-368 reysi Toshkentga soat 11:47 da qo‘ndi, Air Cairo samolyoti mahalliy vaqt bilan soat 12:07 da poytaxt aeroportiga qo‘nishni amalga oshirdi.